***Meghívó!***

**Kedves Fiúk!**

Újra **Nyílt Hétvége**, az Egri **Szemináriumban!** Kíváncsiak vagytok, hogyan élnek a kispapok egy papnevelő intézetben? Ne várjatok tovább, itt az idő!

Jézus hozzátok is szól:

**„Gyertek, kövessetek s én emberek halászává teszlek benneteket!”** (Mt 4,19)

Minden **14. életévét** **betöltött** fiatalt várunk, akiben megfogalmazódott már a papi hivatás gondolata, vagy betekintést szeretne nyerni a növendékpapság életébe.

**Amire számíthatsz…**

* **Találkozhatsz** hozzád hasonló gondolkodású fiatalokkal
* **Beleláthatsz** abba, hogy miket tanulnak azok, akik a papságra készülnek
* **Átélheted** lelki életünk formálódásának néhány pillanatát
* **Megélheted** a kispapi közösséget (pl. fociban is)
* **Megtekintheted** Egert, ahol élünk (és lehet te is élni fogsz)
* **Hallhatod**, minket hogyan hívott meg az Úr
* **Választ** **kaphatsz** megfogalmazódott kérdéseidre

**Mire lesz szükséged?**

* Hétköznapi, szabadidős és ünnepi (fekete nadrág, fehér ing) ruházatra
* Tisztálkodáshoz szükséges felszerelésre
* Jegyzetfüzetre, írószerre
* De legfőképp saját Magadra és kíváncsiságodra

**Mikor és hol?**

**2019. április 12-én**, pénteken 18:00-ig érkezz meg az Egri Szemináriumba, melynek címe: 3300 Eger, Foglár György utca 6. A program **április 14-én**, a vasárnapi ünnepi ebéddel zárul.

**Jelentkezz** az alábbi elérhetőségeken:

* Az „Egri Szeminárium” Facebook oldalán **üzenetben**
* **E-mail** címeinken: *szabo.jozsef.69@egriegyhazmegye.hu*

vagy *gaudete.eghf@gmail.com*

Írd meg nevedet, lakcímedet és életkorodat!

Imádságos szeretettel és a találkozás reményében:

Eger, 2019. február 12.

Az Egri Szeminárium kispapjai